Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävä eläinten terveyttä koskeva pöytäkirja



Virallinen lehti nro L 305 , 30/11/1999 s. 0026 - 0026



Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävä ELÄINTEN TERVEYTTÄ KOSKEVA PÖYTÄKIRJA EUROOPAN YHTEISÖ ja TANSKAN HALLITUS SEKÄ FÄRSAARTEN MAAKUNTAHALLITUS, jotka ottavat huomioon Euroopan yhteisön sekä Tanskan hallituksen ja Färsaarten maakuntahallituksen Brysselissä 6 päivänä joulukuuta 1996 allekirjoittaman sopimuksen, jäljempänä "sopimus", haluavat edelleen lujittaa ja laajentaa Euroopan yhteisön ja Färsaarten taloudellisia suhteita sekä varmistaa, oikeudenmukaiset kilpailuolosuhteet asianmukaisesti huomioon ottaen, keskinäisen kaupankäyntinsä sopusointuisen kehityksen, vahvistavat sitoumuksena soveltaa eläinlääkintää koskevia sääntöjään syrjimättömästi ja olla ottamatta käyttöön uusia, kauppaa kohtuuttomasti haittaavia toimenpiteitä, vahvistavat uudelleen sitoutumisensa oikeuksiin ja velvoitteisiin, joista on määrätty Maailman kauppajärjestön sopimuksessa terveys- ja kasvinsuojelutoimista, haluavat varmistaa, että yhteisön ja Färsaarten välisessä elävien eläinten ja eläintuotteiden kaupassa noudatetaan kansanterveyden ja eläinten terveyden suojaa koskevia vaatimuksia, 1) katsovat tämän vuoksi, että tässä kaupassa on noudatettava eläinlääkinnästä annettuja yhteisön sääntöjä, ja 2) sopimusta olisi näin ollen täydennettävä tällä pöytäkirjalla, OVAT SOPINEET SEURAAVASTA: 1 artikla Färsaaret sitoutuu soveltamaan eläinlääkintää koskevaa yhteisön lainsäädäntöä seuraavilla aloilla: I Toimenpiteet sairauksien torjumiseksi ja ilmoittamiseksi. II Eläinten terveys: kauppa ja markkinoille saattaminen (lukuun ottamatta VI kohdassa tarkoitettujen kolmansien maiden lainsäädäntöä). III Eläinten terveyden suojelutoimenpiteet eläintuotteiden osalta (lukuun ottamatta VI kohdassa tarkoitettujen kolmansien maiden lainsäädäntöä). IV Kansanterveyden suojelutoimenpiteet: markkinoille saattamista koskevat säännöt (lukuun ottamatta VI kohdassa tarkoitettujen kolmansien maiden lainsäädäntöä). V Hormonit, jäämät, BST, zoonoosit, eläinjätteet, lääkerehut. VI Tuonti kolmansista maista. VII Eläinten tarkastaminen ja tunnistaminen sekä keskinäinen avunanto. VIII Eläintekniikka (kolmansia maita koskevat määräykset mukaan luettuina). IX Eläinten hyvinvointi. X Hallinnolliset asiat. 2 artikla Sopimuksen 31 artiklassa perustettu sekakomitea laatii luettelon eläinlääkintää koskevasta yhteisön lainsäädännöstä, jota Färsaarten on sovellettava, sekä ehdot tämän lainsäädännön soveltamiselle. Sekakomitean yhteyteen perustetaan eläinlääkintää käsittelevä alaryhmä. Se tarkastelee määräajoin Färsaarilla sovellettavan yhteisön lainsäädännön kehitystä. Tarvittaessa alaryhmä antaa suosituksia sekakomitealle näiden säännösten mukauttamiseksi tai saattamiseksi ajan tasalle. 3 artikla Tämä pöytäkirja on erottamaton osa sopimusta. 4 artikla Sopimuspuolet hyväksyvät tämän pöytäkirjan omien menettelyjensä mukaisesti. Se tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet kyseisten menettelyjen päätökseen saattamisesta. 5 artikla Tämä pöytäkirja laaditaan kahtena kappaleena englannin, espanjan, fäärin, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistusvoimainen.